Det var en overvurdering og kostet Skottland dyrt. Året etter kom kong Johan nordover med en hær av leiesoldater, «for å jage reveungen tilbake til sitt bol», som en kronikør uttrykte det, en hentydning til at Aleksander var både rødhåret og underlegen. Johan rykket inn i Skottland, stormet Berwick-upon-Tweed og brente Roxburgh, Haddington og Dunbar. Da han vendte tilbake plyndret leiesoldatene hans Coldingham Abbey i Berwickshire, og før de forlot Berwick 22. januar, ble byen satt i brann.